# ארז ביטון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארז ביטון (נולד: 1942 באלג'יריה) הוא משורר ישראלי.

ביטון עלה ארצה עם משפחתו בשנת 1948. בהיותו 11 נפצע מנפל ששיחק בו בעיר מגוריו לוד והתפוצץ בידיו. כתוצאה מכך התעוור ונקטעה ידו השמאלית.

למרות הפגיעה הקשה, ארז סיים בגרות בבית הספר ליפשיץ בירושלים, ולאחר מכן המשיך ללימודי בוגר עבודה סוציאלית באוניברסיטה העברית ותואר שני בפסיכולוגיה שיקומית באוניברסיטת בר אילן.

למעלה משבע שנים עבד כעובד סוציאלי בעיר אשקלון, לאחר מכן כחמש שנים במחלקה הסוציאלית במועצה של אור יהודה, ושלוש שנים נוספות בבית החולים לחולי נפש (שנסגר) "נווה און" ברמת גן

תחומי עבודתו והתמחותו מגוונים : בשנותיו הרבות כעובד סוציאלי ופסיכולוג שיקומי צבר ארז ניסיון כמטפל פסיכו-סוציאלי. הוא התמחה בטיפול במשפחות רב בעייתיות ונכים פיזית ונפשית. בנוסף, הדריך ארז במשך שנים עובדים סוציאליים וסטודנטים לעבודה סוציאלית הן מהאוניברסיטה העברית והן מאוניברסיטת בר אילן.

ביטון עסק בעבר מספר שנים בעיתונות. כיום הוא ידוע בעיקר כמשורר וסופר, כעורך כתב העת הספרותי "אפריון", יו"ר המרכז הים תיכוני לתרבות, ממלא מקום יו"ר אגודת הסופרים וחבר מועצה בארגון נפגעי פעולות איבה. בתפקידו בארגון (עד 2005), ביטון היה בקשר עם נפגעי איבה בארץ, כשהוא נעזר בידע המקצועי כעובד סוציאלי ופסיכולוגי שיקומי, ובנסיון האישי כנפגע פעולות איבה.

אחד משיריו הידועים הוא "שיר זוהרה אלפסיה" המדבר על זמרת מרוקאית יהודייה שעלתה לארץ ישראל וויתרה על תהילתה במרוקו. כיום זוהרה אלפסיה קבורה באשקלון. שירו "חתונה מרוקאית" הולחן על ידי חברי להקת "הברירה הטבעית" ונכלל באלבומם "אלי שורשים" מ 1979.

  זוֹהָרָה אַלְפַסִיָה
  זַמֶּרֶת הֶחָצֵר אֵצֶל מֻחַמַד הַחֲמִישִׁי בְּרַבָּת בְּמָרוֹק.
  אוֹמְרִים עָלֶיהָ שֶׁכַּאֲשֶׁר שָׁרָה,
  לָחֲמוּ חַיָּלִים בְּסַכִּינִים
  לְפַלֵּס דֶּרֶך בֶּהָמוֹן
  לְהַגִּיעַ אֶל שׁוּלֵי שִׂמְלָתָהּ
  לְנַשֵּׁק אֶת קְצוֹת אֶצְבְּעוֹתֶיהָ
  לָשִׂים כֶּסֶף רִיאָל לְאוֹת תּוֹדָה
  זוֹהָרָה אַלְפַסִיָה,
  הַיּוֹם, נִתָּן לִמְצֹא אוֹתָהּ
  בְּאַשְׁקְלוֹן, בְּעַתִּיקוֹת ג', לְיַד לִשְׁכַּת הַסַּעַד

## [עריכה] לקריאה נוספת

- הכיוון מזרח 12, "לגנוב גבולות בבהונות שקטים: הומאז' ליצירת ארז ביטון ודיון ביצירה הביוגרפית והאוטוביוגרפית", (קיץ, 2006).

## [עריכה] קישורים חיצוניים

- ארז ביטון, באתר המכון לתרגום ספרות עברית
- שושנה ויג, שירי העיוורון של המשורר ארז ביטון
- מואיז בן הראש, שלושים שנה להופעת "מנחה מרוקאית"

מקור: http://he.wikipedia.org../../../%D7%90/%D7%A8/%D7%96/%D7%90%D7%A8%D7%96_%D7%91%D7%99%D7%98%D7%95%D7%9F.html

קטגוריות: משוררים ישראלים | עובדים סוציאליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English